वन विभाग ने लकड़ी कोयले से भरे तीन ट्रक किए जब्त
वनविभाग ने मनोहरपुर टोल प्लाजा पर शनिवार देर रात नाकाबंदी के दौरान कार्रवाई कर लकड़ी एवं कोयले से भरे तीन ट्रकों को जब्त किया। वन विभाग के फोरेस्टर दयाशंकर टेलर ने बताया कि रेंजर रघुवीर मीणा के नेतृत्व में टोल प्लाजा पर शनिवार देर रात नाकाबंदी के दौरान पाली से दिल्ली की ओर जा रहे कोयले से भरे दो ट्रकों को जब्त किया। इसी प्रकार उदयपुर से दिल्ली की ओर देशी बबूल एवं पंच मेल लकड़ी से भरे एक ट्रक को जब्त किया। टीम में फोरेस्टर बाबूलाल मीणा, वनरक्षक सीताराम जाट, छाजूलाल यादव, दिनेश कुमार भगेडियां, बनवारी लाल मान, लक्ष्मी नारायण यादव शामिल थे।
फर्जी पट्टे दिखाकर 22 लाख की ठगी, दो गिरफ्तार
आमेर| थानापुलिस ने शनिवार देर रात दो व्यक्तियों को फर्जी पट्टे दिखाकर धोखाधड़ी करने के मामले में गिरफ्तार किया। उपनिरीक्षक बालूराम ने बताया कि मोहम्मद इरफान निवासी संजय मार्केट, जयपुर ने 28 सितम्बर को मामला दर्ज कराया था कि शरवर उर्फ शेरू निवासी वन विहार, ईदगाह एवं सईद उर्फ मुन्ना निवासी इमाम चैक, बदनपुरा एवं इनके दो अन्य साथियों ने नाई की थड़ी में दो खाली भूखंड दिखाकर उनके फर्जी पट्टे बनाकर 22 लाख 75 हजार रुपए 23 नवम्बर को ले लिए और वास्तविक रूप से कोई भूखण्ड नहीं दिया। पुलिस ने शनिवार देर रात शरवर उर्फ शेरू सईद उर्फ मुन्ना को धोखाधड़ी के मामले में गिरफ्तार किया। रविवार सुबह न्यायालय में पेश कर 30 दिसम्बर तक रिमाण्ड पर ले लिए इनके दो अन्य साथी अभी फरार हैं जिनकी तलाश जारी है।
शाहपुरा. वनविभाग कार्यालय में जब्त किए गए लकड़ी कोयले से भरे ट्रक।
hin_Deva hin_Deva hin_Deva hin_Deva hin_Deva